**CSALÁD – TÉRBEN ÉS IDŐBEN**

|  |
| --- |
| **Alapadatok** |
| *Projekt /* ***Óraterv*** */ Feladat címe: Koltai Panni*  *Iskola: felső tagozat*  *Város:*  *Tanár(ok) neve: Benkő Zsigmondné, Dicső Zsoltné, Evarics Regina, Kazsimér Soma, Szonntag Andrea* |
| **Résztvevő diákok** |
| *Diákok száma: 15*  *Életkor: 13-4*  *Évfolyam: 7-8.* |
| **Pedagógiai célok** |
| *A foglalkozás szándékunk szerint elsősorban a s*zövegértés, szóbeli szövegalkotás és a kooperativitás képességét fejleszti, valamint alulnézeti képet ad a 20. század eleji Magyarország történelemről, szociokulturális környezetéről is. |
| **Alkalmazott segédanyagok és eszközök** |
| *Koltai Panni – 3 generáció, 6 esküvő - film,*  *átdolgozott interjúrészletek,*  *térkép (mellékelve),*  *térképtű,*  *filctoll,*  *cédulák,*  *csomagolópapír (amelyből előzetesen egy idővonalat készítünk el),*  *parafatábla - opcionális* |
| **A foglalkozás / projekt / feladat menete lépésről lépésre** |
| 0. Előkészületek:  - szükséges anyagok előkészítése - a tér kialakítása: a teremben padokból 3 munkaállomást alakítunk ki, a székeket először a terem közepén félkörben rendezzük el a táblával szemben, idővonalat feltűzzük a táblára, a térképet – ha van rá mód – parafatáblára helyezzük  1. **Ráhangolódás: hol képzeled el magad 10 év múlva?**  - A terembe érkezve a diákokat a félkörben ültetjük le - Az óra bevezetése: nagyvonalakban összefoglaljuk és kihangosítjuk, hogy mi lesz a mai óra menete: egyénileg, párban és csoportban fogtok dolgozni egy interjúszöveg alapján stb.  - Felvázoljuk néhány mondatban, hogy a mai órán egy olyan 20. századi sorssal fogunk megismerkedni, amelyre nagy hatással voltak a külső, történelmi hatások - A történetünk szereplői is biztos sok mindent terveztek, még ha nem is minden úgy valósult meg, ahogy szerették volna. Körkérdés: ti hol képzelitek el magatokat 10 év múlva? Mindenki egyénileg válaszol.  **2. Idővonal – a történelem íve**  - A tanulók párba rendeződnek, párosával kapnak egy történelmi eseményt megnevező cetlit. Sorba menve minden párosnak hozzávetőlegesen el kell helyezni az idővonalon. Ahol bizonytalanság jelentkezik, segítő kérdésekkel, állításokkal koordináljuk a folyamatot. (A cetlin szereplő történelemi események kiválasztása az órát szervező tanár feladata figyelembe véve történelmi tanulmányaikat. Érdemes a 19. és a 20. század eseményeit előtérbe helyezni. Az idővonal „hossza” a tanárra van bízva. A világháború és a holokauszt dátuma viszont mindenképpen szerepeljen a téma miatt. Ezeket akár a tanár is elhelyezheti.)  (- Ha tudjuk, hogy a csoportban több helyről származó, más településen született tanulók vannak, akkor játszhatunk a helyiségnevekkel is. Cetlire felkerülhetnek az egyes születési helyek, majd az adott tanuló meg is keresheti a térképen a települést, fel is tűzheti.)  **3. Csoportalakítás**  - A 3 csoporthoz az interjú 3 szereplője fog tartozni.  - A három szereplő (Koltai István, Piri, Bözsi) képeit annyi felé vágjuk, ahányan részt vesznek az órán, majd a képszilánkokat véletlenszerűen szétosztva a diákok között arra kérjük őket, hogy keressék meg a kép részeit, és rakják ki a portrékat az egyik munkaállomáson  - A csoportalakítás után felvezetjük a kisfilmet.  **4. A film megtekintése**  - Közösen megtekintjük a Koltai Panni életéről készült filmet.  **5. Csoportfeladatok – interjúrészletek**  - Kiosztjuk a(z óratervhez mellékelt) interjúrészleteket és karakterlapokat és a térképtűket.  - Minden csoporthoz egyszínű tű kerüljön.  - (Érdemes annyi példányt nyomtatni az interjúból, ahány tagúak lesznek a csoportok.  - A diákok feladata három részből fog állni:  > Az interjút egyénileg elolvassák > Közösen kitöltik a kapott karakterlapot – fontos, hogy az utasításban elhangozzon, hogy nem minden karakterlap tölthető ki hiánytalanul, az ismeretlen adatoknál a következő szerepeljen: ismeretlen > Kiírják egy cetlire a karakterükhöz kapcsolható településneveket – valamint, hogy mi történt ott  **6. Megosztás – térkép**  - A csoportok szóvivőt valamint térképfelelőst választanak.  - A szóvivők a karakterlap segítségével bemutatja élőszóban a többieknek a karakterüket. - A térképfelelős pedig a településneves cetli segítségével beszél az interjúrészletben előforduló helyszínekről, majd jelöli őket a tűvel a térképen.  **7. Önértékelés**  - A csoport önértékelőt választ.  - Körben haladva a csoport saját magukat, összhangjukat, munkájukat néhány szóban értékeli.  **8. Lezárás**  - Tanári értékelés, zárszó. |
| **Végeredmények, produktumok** |
| Az óra végére az elkészült karakterlapokat, képeket valamint az idővonalat elhelyezzük a terem falán! A térképet érdemes olyan helyre elhelyezni, ahol |
| **Dokumentáció** |
| *Az óra fotókkal dokumentálható.* |
| **Értékelés** |
| A diákok magukat értékelik, melyet tanári értékelés követ. Aktív közreműködés esetén órai jeggyel is értékelhetjük a diákokat. |
| **Egyéb** |
|  |